b'\n_START_ARTICLE_\nPaluu helvetist\xc3\xa4 (vuoden 1985 elokuva)\n_START_PARAGRAPH_\nPaluu helvetist\xc3\xa4 (Savage Island) on vuonna 1985 ensi-iltansa saanut toimintadraama, joka kertoo smaragdikaivokselle vangitusta orjasta, joka aloittaa vallankumouksen muiden orjien kanssa. Elokuvan p\xc3\xa4\xc3\xa4osia esitt\xc3\xa4v\xc3\xa4t Linda Blair, Leon Askin, Penn Jillette, Anthony Steffen, Ajita Wilson, Cristina Lay, Stelio Candelli, Luciano Rossi ja Aldo Minandri. Elokuvan on ohjannut Nicholas Beardsley. Elokuva voitti Razzie-palkinnon huonoimmasta naisp\xc3\xa4\xc3\xa4osasta.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Bello Romano kutsuu elokuvaa halvaksi ja t\xc3\xb6rke\xc3\xa4ksi eksploitaatioksi, jossa p\xc3\xa4\xc3\xa4osaan merkitty Linda Blair esiintyy vain muutaman minuutin. H\xc3\xa4n antaa elokuvalle yhden t\xc3\xa4hden viidest\xc3\xa4, mik\xc3\xa4 vastaa sanallista arviota \xe2\x80\x9dhuono\xe2\x80\x9d.'